
Märjamaa                                                                                           20. oktoober 2026 nr 

Volikogu majanduskomisjoni esimehe ja aseesimehe valimine
Märjamaa vallavolikogu valis 10.12.2025 salajase hääletuse tulemusena volikogu majanduskomisjoni esimeheks Ats Nõlvaku ja aseesimeheks Andres Jõessare (volikogu 10.12.2025 otsus nr 4). Ats Nõlvak esitas 13. augustil 2026 Märjamaa valla valimiskomisjonile avalduse volikogu liikme volituste peatamiseks kuni 31.12.2027. Kohaliku omavalitsuse korralduse seaduse § 47 lõike 16 kohaselt lõpevad komisjoni esimehe volitused samal ajal volikogu liikme volituste peatumisega ning komisjoni esimehe volituste lõppemisel valitakse uuesti nii komisjoni esimees kui aseesimees. 

Võttes aluseks kohaliku omavalitsuse korralduse seaduse § 22 lg 1 punkti 20 ja § 47 lõiked 1, 11 ja 12 (/…/ Komisjonide esimehed ja aseesimehed tuleb valida volikogu liikmete hulgast. /…/ Komisjoni esimees ja aseesimees või aseesimehed valitakse üheaegselt salajasel hääletusel /…/, Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat.),  Märjamaa valla põhimääruse § 20 lõike 3 ning salajase hääletamise tulemused 

Märjamaa vallavolikogu 

o t s u s t a b:

1. Valida majanduskomisjoni esimeheks …………………. ja aseesimeheks ………………
2. Tunnistada kehtetuks Märjamaa vallavolikogu 10.12.2025 otsus nr 4 „Volikogu alatiste komisjonide esimeeste ja aseesimeeste valimine“ punkt 1.3. 
3.    Otsust on võimalik vaidlustada 30 päeva jooksul teatavakstegemisest, esitades vaide haldusmenetluse seaduse paragrahvide 74–76 alusel või kaebuse Tallinna Halduskohtule halduskohtumenetluse seadustiku paragrahvis 46 sätestatud korras ja tähtaegadel.
4. Otsus jõustub teatavakstegemisest.

	1. Eelnõu õiguslik alus  

	Ats Nõlvaku 13. augustil 2026 Märjamaa valla valimiskomisjonile esitatud avaldus volikogu liikme volituste peatamiseks kuni 31.12.2027. 
Kohaliku omavalitsuse korralduse seadus

 § 22 lg 1 punkt 20 – volikogu ainupädevusse kuulub volikogu komisjonide moodustamine ja tegevuse lõpetamine, nende esimeeste ja aseesimeeste valimine volikogu liikmete hulgast ja komisjonide koosseisu kinnitamine;

 § 47  -

 1) Volikogu võib moodustada nii alatisi kui ka ajutisi komisjone. Komisjonide esimehed ja aseesimehed tuleb valida volikogu liikmete hulgast. Igal volikogu liikmel on õigus kuuluda vähemalt ühte komisjoni. Teised komisjoni liikmed kinnitab volikogu komisjoni esimehe esildusel, arvestades liikmete määramisel erakondade ja valimisliitude eelnevalt esitatud ettepanekuid.

[RT I, 05.02.2019, 2 - jõust. 15.02.2019]

  (11) Komisjoni esimees ja aseesimees või aseesimehed valitakse üheaegselt salajasel hääletusel. Volikogu liikmel on üks hääl.

[RT I, 19.12.2014, 2 - jõust. 16.10.2017]

  (12) Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat. Kui komisjonile valitakse mitu aseesimeest, saavad aseesimeesteks nii mitu häältearvult enim hääli kogunud kandidaadile järgnenud kandidaati, kui mitu aseesimeest valiti.

[RT I, 19.12.2014, 2 - jõust. 16.10.2017]

…
  (14) Kui häälte võrdse jagunemise tõttu ei osutu ükski kandidaat komisjoni esimeheks valituks, korraldatakse võrdselt hääli kogunute vahel valimise lisavoor. Kui ka lisavoorus jagunevad hääled võrdselt, heidetakse liisku.

[RT I, 05.02.2019, 2 - jõust. 15.02.2019]

  (15) Kui häälte võrdse jagunemise tõttu ei osutu kandidaat komisjoni aseesimeheks valituks, heidetakse liisku või korraldatakse võrdselt hääli kogunute vahel valimise lisavoor. Kui ka lisavoorus jagunevad hääled võrdselt, heidetakse liisku.

[RT I, 05.02.2019, 2 - jõust. 15.02.2019]
 (16) Komisjoni esimehe või aseesimehe volituste lõppemisel seoses tema umbusaldamisega, tagasiastumisega, volikogu liikme volituste lõppemise või peatumisega valitakse uuesti nii komisjoni esimees kui ka aseesimees.



	2. Eelnõu vastuvõtmise vajalikkuse põhjendus 

	Volikogu komisjonid on volikogu tööorganiteks. Vastavalt valla põhimäärusele (§ 22)

volikogu alatine komisjon:

  1) selgitab välja kohaliku omavalitsuse poolt lahendamist vajavad vallaelu probleemid ja teeb ettepanekuid nende lahendamiseks;

  2) töötab välja valdkonna strateegilised arengusuunad ja eelistused ning tegevuskavad;

  3) algatab volikogu määruste ja otsuste eelnõusid;

  4) esitab arvamuse talle läbivaatamiseks saadetud õigusaktide eelnõude kohta;

  5) kontrollib volikogu määruste ja otsuste täitmist;

  6) teeb ettepanekuid volikogu istungitel arutusele tulevate küsimuste ja/või probleemide kohta;

  7) täidab muid temale volikogu ja volikogu esimehe, tema äraolekul aseesimehe poolt antud ülesandeid;

  8) esitab vajadusel volikogule kinnitamiseks komisjoni põhimääruse.
  Komisjonidele suunavad materjale läbivaatamiseks volikogu ja volikogu esimees.


	3. Õigusaktid, mis reguleerivad küsimust käesoleval ajal



	Märjamaa vallavolikogu 10.12.2025 otsus nr 4 „Volikogu alatiste komisjonide esimeeste ja aseesimeeste valimine“. 




	4. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta

	Kehtetuks on vaja tunnistada 10.12.2025 otsuse nr 4 „Volikogu alatiste komisjonide esimeeste ja aseesimeeste valimine“ punkt 1.3, millega kinnitati majanduskomisjoni esimeheks Ats Nõlvak ja aseesimeheks Andres Jõessar. 




	5. Õigusakti rakendamisega kaasnevad kulud ja katteallikad 

	Komisjoni koosolekutel osalemise eest makstakse komisjoni liikmetele tasu vastavalt vallavolikogu ja osavallakogu tööst osavõtu eest makstava tasu ja volikogu ülesannete täitmisel tehtud kulutuste eest hüvitise maksmise korrale.
 Vastavalt valla põhimääruse §-le 23 peavad komisjoni koosolekud toimuma mitte vähem kui kuus korda kalendriaastas. 


	6. Eelnõule lisatavad muud asjasse puutuvad materjalid (loetelu koos viidetega)

	-

